**STØTTEFORENINGEN BORNHOLMSKE DRAGONER**



**REFERAT – STIFTENDE GENERALFORSAMLING**

**LØRDAG DEN 23. SEPTEMBER 2017 KL. 12.30**

**RØNNE VANDRERHJEN, ARSENALVEJ**

**Dagsorden:**

1. **Velkomst**

Næstformanden for Bornholmske Dragoner Jens P. Christoffersson bød velkommen til en lille sal fuld af interesserede, der var mødt op for at høre om Støtteforeningen, og gennemgik dagsordenen.

Forsamlingen var enig om, at punkt 2 og 3 kunne styres af Jens, punkt 4 var gennemført og punkt 5 var ikke relevant.

1. **Valg af ordstyrer**
2. **Valg af referent**
3. **Registrering af de fremmødte**
4. **Valg af stemmetællere**
5. **Gennemgang af projektet**

Jens gennemgik detaljeret Formålet med at stifte støtteforeningen, som er, at alle dem der ikke kan være medlemmer i Bornholmske Dragoner (BD), kan være med til at støtte BD, ved at være medlem i støtteforeningen.

Vi vil forsøge, at skaffe så mange økonomiske midler som muligt, og så støtte BD med disse midler, for at kunne bevare driften af den lille M24 som i sommerhalvåret står i gården på Forsvarsmuseet (FM), samt tilbyde frivillig ulønnet arbejdskraft.

Samtidig kan det også forventes, at der kan komme flere forskellige køretøjer i fremtiden, der skal renoveres.

Nogen vil måske spørge, hvorfor de ikke bare kan være medlem i BD, men det kan de ikke, fordi vi er en traditionsbærende forening, og der er særlige regler for hvem der kan blive medlem, hvis vi gennem Forsvaret skal have fordele, som at låne lokaler til møder m.m., fordelagtige overnatningsmuligheder på militære kaserne i forbindelse med forskellige arrangementer m.m.

Det er Forsvarets Ejendoms Styrelse (FES) der har sat disse regler – og for at være traditionsbærende, skal medlemmerne have været tjenestegørende ved BD/LKVGESK eller i særlige situationer, personer der er ansat, eller har været ansat ved Forsvaret.

Enkelte har spurgt, hvilke fordele der er ved at være medlem af Støtteforeningen, og meningen er, at det skal være muligt, at deltage i alle de arrangementer, som arrangeres for BD, som er forskellige besøg til andre museer i Danmark, veterankøretøjssamlinger, forskellige events, sociale arrangementer, vores Dragonfest i tilslutning til BD årlige generalforsamling, og så hvad den nye bestyrelse og input fra medlemmerne kan komme med.

Som eksempel kan nævnes, det arrangement vi lige har haft, Åben Gård fra kl. 10 til 12, hvor mange var mødt op for at få en snak, og høre om hvad vi pusler med i BD, og hvor langt vi er nået med renoveringen af M24.

Vi vil fremadrettet angive nogle konkrete dage, hvor ”skruegruppen” arbejder på M24, så interesserede medlemmer kan komme og kikke på, og hvis de enkelte vil deltage i arbejdet, skal det meddeles formanden, så vedkommende kan blive registreret på vores ”skruegruppeliste”, da vi skal overholde visse forsikringsmæssige forhold.

Der arbejdes også på, om det vil være muligt, at foretage kørsel med ”gæster” på M24, men her er der en del forsikringsspørgsmål og tilladelser, der skal være på plads, hvis det skal kunne lade sig gøre, og det kan vi naturligvis kun håbe på kan lykkes.

Det er vores mening, at udfærdige en lille flyer som vil fortælle lidt om, hvad der arbejdes med i både Bornholmske Dragoner og Støtteforeningen, og vil blive omdelt på hele Bornholm, med det formål at skabe interesse for vores arbejdet med denne militærhistoriske kulturarv, og giver grobund for et medlemskab i Støtteforeningen.

Forsamlingen var tilfreds med fremlæggelsen af formålet, og der var herefter lidt udveksling af tanker og ideer.

1. **Gennemgang af vedtægter**

Jens gennemgik det omdelte udkast til vedtægter.

Der var kun mindre bemærkninger, og vedtægterne kunne godkendes.

Det årlige kontingent for enkeltpersoner blev fastsat til 175,00 kr. og for institutioner, virksomheder eller lignende blev beløbet 350,00 kr.

1. **Valg af bestyrelse**

Jens P. Christoffersson,

Jan Witzner Jensen,

Bjarne Hansen,

Per A. Nielsen,

Flemming Koch, blev valgt til bestyrelsen.

1. **Valg af suppleanter**

Eva Ann Bergliot,

Annette Dreyer, blev valgt som suppleanter.

1. **Valg af revisor**

Morten Jensen, blev valgt som revisor.

1. **Eventuelt**

Der blev drøftet lidt af hvert, især om forløbet af den stiftende generalforsamling, og Jens kunne konstatere at Støtteforeningen var en realitet og takkede for fremmødet.

Under den stiftende generalforsamling var der besøg af en fotograf fra Bornholms Tidende, og der vil blive fremsendt referat/pressemeddelelse til avisen til at supplere billederne.

Det videre arbejde er nu, at få indhentet en CVR nummer, udfyldelse af dokumenter til banken, så der kan oprettes en konto for indbetalinger af kontingenter.

Samtidig vil vi på BD hjemmeside **Bornholmske-Dragoner.dk** oprette et link til Støtteforeningen, hvor indmeldelse kan foretages, se referater, billeder, og anden information om både Bornholmske Dragoner og Støtteforeningen Bornholmske Dragoner.

Denne proces kan godt vare nogle uger, og i mellemtiden kan interesserede henvende sig til formanden på **mobil 40 37 34 60**.

Jens takkede for nogle gode timer, den positive opbakning, både til Åben Gård og den stiftende generalforsamling, og kunne konstatere, at alle fremmødte var interesseret i medlemskab af Støtteforeningen, dog med et par enkelte undtagelser.

Herefter konstituerede bestyrelsen sig som følger:

Jens P. Christoffersson – formand/sekretær

Bjarne Hansen - næstformand

Jan Witzner Jensen – kasserer

Per A. Nielsen – teknisk ansvarlig

Flemming Koch - bestyrelsesmedlem

Rønne 23.09.17.

-------------------------------------

Jens P. Christoffersson

referent/formand